Diari Oficial de la Generalitat Valenciana


Sumari del DOGV 3700, del 02-03-2000 (2000/1435)

RESOLUCIÓ d’1 de febrer de 2000, del conseller d’Obres Públiques, Urbanisme i Transports, per la qual s’aprova definitivament la modificació puntual nombre 13 del Pla General de Benicàssim.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3700

Data del DOGV
:   02-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1435


Data del document
:   01-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Benicàssim
    * pla d'urbanisme

RESOLUCIÓ d'1 de febrer de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual nombre 13 del Pla General de Benicàssim. [2000/M1435]
  
Vist l'expedient relatiu a la modificació puntual número 13 del Pla General de Benicàssim (Castelló), i de conformitat amb els següents:
  
Antecedents de fet
  
Primer
  
El ple de l'Ajuntament de Benicàssim, en sessió de 31 de juliol de 1997, acordà exposar al públic la modificació núm. 13 del Pla General, la qual cosa es portà a efecte mitjançant anuncis inserits en el periòdic Mediterráneo de 10 d'octubre de 1997, en el Butlletí Oficial de la Província de Castelló de 14 d'octubre de 1997 i en el Diari Oficial de la Generalitat Valenciana de 7 de novembre de 1997. Transcorregut el període d'informació al públic, durant el qual no es presentaren al·legacions, el ple de l'ajuntament aprovà provisionalment la modificació en sessió de 27 de setembre de 1999, i després d'això l'expedient es remet al Servei Territorial d'Urbanisme, per a la seua aprovació definitiva, el 22 d'octubre de 1999.
  
Segon. El projecte està format per memòria i plans.
  
Tercer Per la Resolució d'1 de setembre de 1997 s'emeté informe previ pel sotssecretari d'Urbanisme i Ordenació Territorial.
  
Quart. La Comissió Territorial d'Urbanisme de Castelló, en sessió de 9 de novembre de 1999, acordà aprovar definitivament la modificació puntual núm. 13 del Pla General de Benicàssim.
  
Fonaments de dret
  
Primer. La tramitació de la modificació del Pla General ha sigut correcta, de conformitat amb allò que s'ha establit en l'article 38 i concordants de la Llei 6/1994, de 15 de novembre, Reguladora de l'Activitat Urbanística (LRAU).
  
Segon. La present modificació del Pla General de Benicàssim ha sigut sotmesa a informació al públic amb anterioritat a l'entrada en vigor del Reglament de Planejament de la Comunitat Valenciana, aprovat pel Decret 201/1998, de 15 de desembre, per la qual cosa, i de conformitat amb la disposició transitòria primera del citat reglament, no són exigibles les seues disposicions relatives al contingut, tramitació, formalització o aprovació de plans.
  
Tercer. Quant al fons de l'assumpte, l'objecte de la modificació és incorporar al Pla General com a vials unes travessies sense eixida existent al carrer del Jardí, situada en la zona coneguda com a Cuadro de Santiago del municipi de Benicàssim. Segons s'indica en la memòria, al carrer del Jardí existeix actualment algunes travessies sense eixida que foren cedides en el seu dia a l'ajuntament pels propietaris que construïren amb façana en aquestes, perquè estaven arreplegades en el pla parcial Cuadro de Santiago.
  
A més, existeix una altra zona situada més a l'oest on hi ha una illa enterament consolidada per edificacions en filera rodejada de vials, que tampoc no s'arrepleguen en el Pla General, la qual cosa ara s'esmena.
  
Segons la memòria, resulta convenient que els vials en qüestió siguen arreplegats com a tals en el planejament, perquè en cas contrari les parcel·les que recauen en aquestos no podrien aconseguir la condició de solar, a més d'altres problemes derivats de la qualificació com edificable d'uns vials que, encara que no es troben degudament urbanitzats, existeixen de fet.
  
La documentació està completa, a l'efecte d'allò que s'ha disposat en l'article 27 de la LRAU.
  
Quart. La modificació que s'examina suposa la introducció d'alteracions en l'ordenació detallada del sòl urbà.
  
Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic (sentències de 20 de gener de 1489 YI 715 i de 17 de març de 1277 QO 3.283), i en aquests casos l'administració gaudeix d'àmplia llibertat per a elegir, entre les alternatives possibles, la forma en què el territori ha de quedar ordenat (Sentència de 2 de gener de 1482 OF 698). Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals (Sentència de 17 de juliol de 5602 DH 6342), per la qual cosa, quan d'aquestes determinacions es tracte, aquella discrecionalitat ha de ser actuada per l'Ajuntament, des de la representació que li confereix la seua legitimació democràtica.
  
Cinqué. Aquesta modificació del Pla General de Benicàssim planteja novament la qüestió relativa a la conversió en vials públics de determinats entradors, qüestió aquesta que ha sigut ja objecte d'estudi en diverses ocasions per la Comissió Territorial d'Urbanisme de Castelló.
  
Així, s'ha de portar ací a col·lació allò que s'ha assenyalat per la Comissió Territorial d'Urbanisme de Castelló, en sessió de 28 de gener de 1999, en examinar la modificació puntual número 17, del Pla General de Benicàssim, que plantejava una problemàtica semblant a l'actual. En aquest acord s'indicà el següent:
  
«En qualsevol cas, es fa constar expressament a l'ajuntament el següent:
  
a. La problemàtica que es planteja al municipi de Benicàssim per l'existència d'entradors privats que es pretén convertir en vials públics, amb l'objecte que les parcel·les a què serveixen adquirisquen l'accés rodat per via pavimentada oberta al públic a què es refereix l'article 6.1.A de la LRAU, s'ha posat ja en evidència en diverses modificacions de planejament tramitades per l'Ajuntament.
  
b. A l'hora de solucionar aquesta problemàtica, que amb tanta freqüència s'està donant en aquest municipi, les solucions han de ser globals i homogènies per a totes les situacions semblants. La necessitat d'un tractament global, conjunt i coherent per a tots els casos no és, en definitiva, sinó una exigència legal (i, per tant, comprovable per la Conselleria en l'aprovació definitiva) en l'exercici de la potestat discrecional de planejament.
  
c. Per això, s'adverteix expressament a l'ajuntament que no serà legalment admissible la tramitació de modificacions que de manera puntual vulguen solucionar els problemes concrets d'accés que se susciten particularment en algun d'aquests vials. Contràriament, advertida la freqüència amb què el problema es planteja, aquesta conselleria entén que només mitjançant una solució global, adoptada de manera general i homogènia per a tots els casos, es podrà abordar aquesta situació de manera que no es vulnere el principi d'igualtat i el d'interdicció de l'arbitrarietat dels poders públics».
  
Les consideracions anteriors foren reiterades per la Comissió Territorial d'Urbanisme en sessió d'1 de juliol de 1999, en examinar l'apartat c) de la modificació número 19 del Pla General de Benicàssim. No obstant això, en la dita sessió s'assenyalà, a més, el següent:
  
«No obstant això, la present modificació fou redactada i exposada al públic amb anterioritat a l'anterior acord de la Comissió Territorial d'Urbanisme, per la qual cosa no pareix raonable impedir que es concloga la seua tramitació. En aquest sentit, l'Ajuntament de Benicàssim ha remés el dictamen de la Comissió Informativa Municipal de 18 de juny de 1999, en el qual, a més de sol·licitar que s'aprove aquesta modificació per estar ja tramitada amb anterioritat, es proposa ?que s'estudie en l'àmbit de la totalitat de sòl urbà del terme municipal les situacions de falta de façana en via pública de parcel·les existents, els accessos actuals que presten servei a parcel·les interiors de illes del sòl urbà i tantes situacions de falta de vialitat, deficiències d'alineacions, xamfrans, etc., com puguen millorar l'ordenació vigent?, de forma que, segons la Comissió Informativa Municipal, ?es redactarà la modificació puntual del PGOU, perquè, amb caràcter global i d'una sola vegada, es detecten i s'esmenen de conformitat amb la legislació vigent tots els problemes de vialitat mencionats?. Així les coses, el ple de la Comissió Territorial d'Urbanisme acorda aprovar definitivament la modificació de la lletra C».
  
A la vista de tot l'anterior, es planteja la qüestió de determinar l'acord que procedeix adoptar en aquest cas, ja que concorren ací algunes circumstàncies que han de valorar-se:
  
- D'una banda, la modificació va ser exposada al públic el 31 de juliol de 1997, és a dir, també abans de l'acord de la Comissió Territorial de 28 de gener de 1999.
  
- A més, en aquest cas la modificació no afecta solament un vial o entrador privat, sinó al conjunt d'això existent en l'àmbit d'un programa d'actuació integrada.
  
Finalment, en aquest cas la modificació s'acompanya del programa per al desenvolupament de l'actuació integrada a la qual ens hem referit.
  
A la vista de tot això, el ple de la Comissió Territorial considera que, en el present cas, la solució més coherent amb la doctrina establida per la Comissió Territorial d'Urbanisme en les seues sessions de 28 de gener i d'1 de juliol de 1999 és la que s'aprove definitivament aquesta modificació.
  
Sisé. Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb allò que s'ha establit en l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
Aprovar definitivament la modificació puntual número 13 del Pla General de Benicàssim.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà a la notificació o publicació d'aquesta, de conformitat amb allò que s'ha previst en els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercir qualsevol altre recurs que s'estime oportú.